FVC แจงไม่มีพัฒนาการใดที่ยังไม่เปิดเผย หลังราคาพุ่งแรง
FVC แจงไม่มีพัฒนาการใดที่ยังไม่เปิดเผย หลังตลท.ให้แจง Trading Alert
23 พ.ค. 2560

บริษัท ฟิลเตอร์ วิชั่น จำกัด (มหาชน) หรือ FVC ชี้แจงตลาดหลักทรัพย์แห่งประเทศไทย (ตลท.) ที่ได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของ เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้า ว่า บริษัทไม่มีเหตุการณ์พิเศษใดๆ เกิดขึ้น และไม่ทราบสาเหตุอื่นใดที่อาจส่งผลกระทบต่อการซื้อขาย
อนึ่ง ราคาหุ้น FVC ปิดตลาดวานนี้ (22 พ.ค.) อยู่ที่ 2.94 บาท บวก 0.42 บาท หรือ 16.67% จากราคาเปิด 2.52 บาท สูงสุดที่ 3.04 บาท ต่ำสุดที่ 2.52 บาท มูลค่าซื้อขาย 143.26 ล้านบาท
 